21. juuni 2008 laupäev  Paar päeva tagasi oli mulle helistatud, et kas ma Filosoofiateaduskonna magistrite lõpuaktusele tulen.  Tulin. TÜ peahoone fuajees kästi meil paaridesse võtta. Mina jäin muidugi üksikuks. Aga sain siiki aulasse mindud. Minu ees liikusid maalikateedri omad, s.h. Maris Palgi, Eda Lõhmus jt.  Mul olid kaasas korraga nii fotokas kui ka videokaamera.      Kõned olid intellektuaalselt huvitavad. Alar Karis üritas vana praktiku meelekindlusega meelde tuletada, et "lüürikuid" on ka millekski vaja. Valter Lang möönis et rahvusvahelises teadusesvõistluses pole humanitaaridel õieti mingit kohta aga  käime kah. Ning Juhan Maiste esitas pika poeetilise essee Tartust ja endast selles. Lõpuks: "Tuleb jaanipäev... Minge ja saagu teid palju."